Dawid – Gekies deur God « Sondagskool Idees
Dawid – Gekies deur God
Laai af in pdf: Dawid 1
Teks: 1 Samuel 16:1-13
God stuur vir Samuel na Bethlehem om die nuwe koning van Israel te salf en ‘n offer aan God te bring. Sewe van Isai se seuns ontmoet vir Samuel maar nie een van hulle word deur God gekies nie. Samuel laat kom toe die jongste seun, Dawid, wat skape oppas. Hy word gesalf.
Vers 7: Maar Hy sê vir Samuel: “Moenie na sy voorkoms of sy buitengewone lengte kyk nie, want Ek het hom nie gekies nie. Die Here kyk nie na dieselfde dinge as die mens nie. Die mens kyk na die uiterlike, maar die Here na die innerlike.”
Is dit makliker om na die uiterlike of innerlike van ‘n persoon te kyk?
Hoekom is dit belangriker om na die innerlike te kyk?
Wat is belangrike eienskappe om te voor te kyk in jouself en ander mense?
Teks: 1 Samuel 16:14-23
God stuur ‘n bose gees om vir Saul te onstel. Saul se manskappe stel voor hy kry iemand wat die lier (harp) goed kan speel sodat dit Saul sal rustig maak. Hulle kry vir Dawid wat die lier kan speel vir Saul. Saul hou baie van Dawid en maak hom een van sy wapen draers.
Aktiwiteit – Karton Harp
1 vel stewige karton (ontbytgraan karton boks)
3 rubber rekkies of vislyn
1 potlood / hout stokkie
Sny karton uit in ‘n ovaal vorm
Sny ‘n sirkel in die middel van die ovaal
Sny 3 kepe aan die bokant van die karton, bo die gat
Sny 3 kepe aan die onderkant van die karton, regoor die boonste kepe
Haak ‘n rekkie oor elke keep-stel. As jy vislyn gebruik maak die vislyn vas aan die bo en onder kant van elke keep-stel.
Sit die potlood/stokkie onder die rekkies/vislyn, bo die gat, sodat die rekkies stywer kan trek.
Versier die harp
Published on 18 Aug by info with 0 replies